Geen beurtkrag die naweek verwagArgieffoto (Foto: Unsplash) Eskom het aangekondig dat geen beurtkrag oor die naweek verwag word nie weens ŉ laer vraag na elektrisiteit en die verbetering van die beskikbare opwekkingskapasiteit. Volgens Eskom bly die kragnetwerk egter steeds onder druk en kan beurtkrag weer op kort kennisgewing ingestel word indien daar enige verdere onbeplande onderbrekings is. Onbeplande onderbrekings staan tans op 8 947 MW en 6 620 MW vir beplande instandhouding. “Eskom-spanne werk onverpoos om soveel moontlik opwekkingseenhede weer in gebruik te kry.” Nadat ŉ vervoerband vir steenkool na die Medupi-kragsentrale Woensdagaand die gees gegee het, het Eskom gewaarsku beurtkrag kan moontlik op kort kennisgewing in werking gestel word. Dié band is sedertdien herstel en kan weer gebruik word, wat Eskom se vermoë om krag op te wek beduidend verbeter het.